AIŠKINAMASIS RAŠTAS

Dėl valstybės turto nurašymo ir likvidavimo

1. **Parengto tarybos sprendimo projekto tikslai ir uždaviniai**

2016 m. balandžio 29 d. gautas Molėtų rajono savivaldybės viešosios bibliotekos (toliau – Biblioteka) raštas Nr. R2-40 „Dėl leidimo nurašyti valstybės turtą“, kuriame prašoma nurašyti valstybei nuosavybės teise priklausantį ir šiuo metu Bibliotekos patikėjimo teise valdomą, bet veiklai nenaudojamą ilgalaikį ir trumpalaikį materialųjį turtą. Turtas yra fiziškai ir funkciškai nusidėvėjęs, jį remontuoti ar atnaujinti - ekonomiškai netikslinga. Bibliotekos direktorės 2016 m. balandžio 29 d. įsakymu Nr. V-10 „Dėl valstybės turto pripažinimo nereikalingu ar netinkamu (negalimu) naudoti“ valstybės turtas, kurio balansinė vertė 14152,66 Eur, pripažintas netinkamu naudoti.

Molėtų rajono savivaldybės administracija, atsižvelgdama į Kultūros ministerijos ir Lietuvos nacionalinės Martyno Mažvydo bibliotekos sutikimus nurašyti turtą, Bibliotekos raštą ir įsakymą, teikia sprendimo projektą dėl nurodyto valstybės turto nurašymo ir likvidavimo. Pridedami dokumentai: turto apžiūros aktai, valstybės įstaigų sutikimai nurašyti valstybės turtą, turto valdytojo įsakymai dėl turto pripažinimo netinkamais naudoti.

Parengto sprendimo projekto tikslas – nurašyti pripažintą netinkamu (negalimu) naudoti valstybei nuosavybės teise priklausantį ir šiuo metu Molėtų rajono savivaldybės viešosios bibliotekos patikėjimo teise valdomą turtą ir jį likviduoti.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 27 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2 ir 6 dalys;

Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 12.2 papunktis ir 18 punktas;

Molėtų rajono savivaldybės viešosios bibliotekos direktorės 2016 m. balandžio 29 d. įsakymą Nr. V-10 „Dėl valstybės turto pripažinimo nereikalingu ar netinkamu (negalimu) naudoti“;

Lietuvos Respublikos kultūros ministerijos 2016 m. liepos 8 d. raštas Nr. 52-1730 „Dėl kompiuterinės technikos nurašymo“;

Lietuvos nacionalinės Martyno Mažvydo bibliotekos 2016 m. liepos 8 d. raštas Nr. SD-16-724 „Dėl valstybės turto, valdomo patikėjimo teise, nurašymo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – priėmus sprendimą turtą nurašyti ir likviduoti, teisės aktų nustatyta tvarka bus likviduotas sugedęs, nenaudojamas valstybės turtas.

Neigiamos pasekmės – nėra.

**4. Priemonės sprendimui įgyvendinti**

Turtas bus likviduotas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės viešoji biblioteka